								Nolikuma 4.pielikums 
(ID Nr. PSKUS 2026/127)
Līguma projekts

LĪGUMS Nr. ____
par VSIA “Paula Stradiņa klīniskā universitātes slimnīca” 
vadošo amatpersonu civiltiesiskās atbildības apdrošināšanu

Rīgā	
[bookmark: _Hlk135049023]DOKUMENTS PARAKSTĪTS AR DROŠU ELEKTRONISKO
[bookmark: _Hlk143181208]PARAKSTU UN SATUR LAIKA ZĪMOGU[footnoteRef:1] [1:  Tiks precizēts slēdzot iepirkuma līgumu.] 

VSIA „Paula Stradiņa klīniskā universitātes slimnīca”, reģ. Nr. 40003457109, kuru saskaņā ar statūtiem un __.__.___valdes lēmumu ______________ pārstāv ______________, (turpmāk - Apdrošinājuma ņēmējs) no vienas puses, un
__ “__________”, reģ. Nr. ______________, kuru saskaņā ar (pilnvarojums), pārstāv __________ (turpmāk – Apdrošinātājs) no otras puses,
turpmāk abi kopā saukti – Puses, 
pamatojoties uz Publisko iepirkumu likuma 9.panta noteiktajā kārtībā rīkoto iepirkumu “Vadošo amatpersonu civiltiesiskās atbildības apdrošināšana”, ID Nr. PSKUS 2026/127 (turpmāk – Iepirkums) rezultātiem un, saskaņā ar Apdrošinātāja iepirkumā iesniegto piedāvājumu, noslēdz šādu līgumu (turpmāk – Līgums):
1. LĪGUMĀ LIETOTIE JĒDZIENI UN DEFINĪCIJAS
1.1. Apdrošināšanas atlīdzība - apdrošinājuma summa, tās daļa vai cita par apdrošināšanas gadījumu izmaksājamā summa.
1.2. Apdrošināšanas gadījums - ar apdrošināto risku cēloņsakarīgi saistīts notikums, kuram iestājoties paredzēta apdrošināšanas atlīdzība.
1.3. Apdrošināšanas prēmija - apdrošināšanas polisē noteiktais maksājums par apdrošināšanu.
1.4. Apdrošinātais risks – Apdrošinātāja piedāvāto risku apdrošināšana Iepirkumam.
1.5. Pašrisks – zaudējumu daļa naudas izteiksmē, kuru, iestājoties apdrošināšanas gadījumam, saskaņā ar šo Līgumu, Apdrošinātājs neatlīdzina.
1.6. Polise - apdrošināšanas dokuments (polise), kas apliecina apdrošināšanas līguma noslēgšanu un ietver apdrošināšanas līguma noteikumus, grozījumus un papildinājumus, par kuriem Apdrošinātājs un Apdrošinājuma ņēmējs ir vienojušies apdrošināšanas līguma darbības laikā. 
2. LĪGUMA PRIEKŠMETS UN TERMIŅŠ
2.1. Apdrošinājuma ņēmējs uzdod un apmaksā, bet Apdrošinātājs ar saviem resursiem apņemas veikt vadošo amatpersonu apdrošināšanu un izmaksāt apdrošināšanas atlīdzību, iestājoties apdrošināšanas gadījumam (turpmāk – Pakalpojums), saskaņā ar Apdrošinātāja Iepirkumam iesniegtajā Tehniskajā piedāvājumā (Līguma 1. pielikums) noteikto apjomu un Finanšu piedāvājumā (Līguma 2. pielikums) noteikto apdrošināšanas prēmiju.
2.2. Līguma darbības laikā Apdrošinājuma ņēmējam ir tiesības veikt atbildīgo amatpersonu apdrošināšanu pēc nepieciešamības. Apdrošināšanas periods – 2026.gada 24.septembra 00.00 līdz 2027.gada 23.septembrim 00.00.
2.3. Pakalpojuma izpilde notiek saskaņā ar Līgumu un tā pielikumiem, kā arī saskaņā ar normatīvajos aktos noteikto kārtību, kas attiecas uz Pakalpojuma izpildi.
2.4. Pakalpojuma apraksts, cenas un izpildes noteikumi noteikti Līgumā un Apdrošinātāja iesniegtajā Tehniskajā piedāvājumā un Finanšu piedāvājumā.
2.5. Apdrošinātājs izmaksā Apdrošināšana atlīdzību ne vēlāk kā 1 (viena) mēneša laikā pēc visu dokumentu saņemšanas, kas attiecas uz apdrošināšanas gadījumu. 
2.6. Līgums stājas spēkā līdz ar tā savstarpējas parakstīšanas brīdi. Pakalpojuma izpildes termiņš ir  Līgumā un Tehniskajā specifikācijā norādītais apdrošināšanas periods. 
2.7. Līguma izpildē piesaistītais apdrošināšanas brokeris ir sabiedrība ar ierobežotu atbildību "APDROŠINĀŠANAS UN FINANSU BROKERS", Reģ. Nr. 40003438358, kurš veic apdrošināšanas brokera pienākumus Līgumu noslēgšanas un tā darbības laikā: Aleksejs Prosvirkins, tālruņa numurs 29373799, e-pasts aleksejs.prosvirkins@financebroker.lv.[footnoteRef:2] [2:  Var precizēt vai izslēgt slēdzot iepirkuma līgumu.] 

3. APDROŠINĀŠANAS PRĒMIJA UN PAKALPOJUMA CENA
3.1. Apdrošināšanas prēmija – EUR  _______ (____________________ euro) bez PVN. 
3.2. Apdrošināšanas prēmijā ietilpst visi Apdrošinātāja izdevumi, kas saistīti ar Pakalpojuma izpildi, visi spēkā esošie valsts un pašvaldību nodokļi (izņemot PVN), nodevas, speciālistu atalgojumi, kā arī citas izmaksas un izdevumi, kas var rasties Apdrošinātājam Līguma darbības laikā.
3.3. Apdrošinātājs apdrošināšanas prēmiju nedrīkst paaugstināt Līguma darbības laikā, izņemot gadījumu, ja mainās valsts nodokļu un nodevu likme, ar ko tiek aplikts Pakalpojums, kā arī Līguma izpildes laikā apdrošināšanas prēmijas cenas ir paaugstinājušas vai pazeminājušas vairāk nekā 20 % apmērā no Līguma parakstīšanas brīža līdz laikam, kad Puse iesniedz lūgumu pārskatīt apdrošināšanas prēmijas cenas. Cenas var tikt paaugstinātas vai pazeminātas vadoties no dokumentāli pierādāmām vidējām patēriņa cenu pārmaiņām.
3.4. Apdrošinājuma ņēmējs ir tiesīgs iegādāties no Apdrošinātāja arī citus apdrošināšanas veidus, vērtībā ne vairāk kā 20% no Apdrošināšanas prēmijas summas, kuru nepieciešamību uz Līguma slēgšanas brīdi nevar paredzēt, iepriekš vienojoties ar Apdrošinātāju par apjomu un cenu un kas klasificējamas kā apdrošināšanas pakalpojumi. [footnoteRef:3]  [3:  Var precizēt slēdzot iepirkuma līgumu.] 

3.5. Puses ir tiesīgas pagarināt Līguma un Apdrošināšanas periodu līdz 12 mēnešiem un palielināt Apdrošināšanas prēmiju līdz 30 %. Šādā gadījumā tiek noslēgta vienošanās un veikti grozījumi Apdrošināšanas polisē.[footnoteRef:4] [4:  Var precizēt slēdzot iepirkuma līgumu.] 

3.6. Visu Līguma ietvaros veikto grozījumu rezultātā Līguma summas palielinājums nevar pārsniegt EUR 41 999 (bez PVN). 
4. APMAKSAS KĀRTĪBA
4.1. Apdrošinājuma ņēmējs veic apmaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu pēc apdrošināšanas polišu un rēķina saņemšanas dienas.
4.2. Samaksu par Pakalpojumu veic, pamatojoties uz Apdrošinātāja izrakstītu rēķinu, kurā norāda Pakalpojuma veidu, cenu un  Līguma numuru.
4.3. Samaksa tiek veikta ne vēlāk kā 30 (trīsdesmit) dienu laikā pēc attiecīgā rēķina saņemšanas dienas.  Par apmaksas dienu uzskatāma diena, kad Apdrošinājuma ņēmējs pārskaitījis naudu uz rēķinā norādīto Apdrošinātāja bankas kontu, ko apliecina attiecīgais maksājuma uzdevums.
4.4.  Ja Apdrošinātāja iesniegtajā rēķinā nav norādīts pakalpojuma veids, cena un Līguma numurs, Apdrošinājuma ņēmējs neveic rēķina apmaksu, bet informē Apdrošinātāju par Līguma noteikumiem neatbilstoša rēķina iesniegšanu. Apdrošinātājam 2 (divu) darba dienu laikā no Apdrošinājuma ņēmēja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
4.5. Puses vienojas, ka Apdrošinātājs rēķinus, salīdzināšanas aktus, pieņemšanas-nodošanas aktus, ja tādi ir nepieciešami,  sagatavo elektroniskā formā.  Rēķinus, salīdzināšanas aktus, pieņemšanas-nodošanas aktus, ja tādi ir nepieciešami, Apdrošinātājs ievietoto elektroniski Apdrošinājuma ņēmēja elektronisko rēķinu ievietošanas vietnē https://rekini.stradini.lv. Apdrošinājuma ņēmējs piešķir Apdrošinātājam piekļuves tiesības elektronisko rēķinu ievietošanas vietnei https://rekini.stradini.lv 10 (desmit) darba dienu laikā pēc Līguma spēkā stāšanās dienas.
4.6. Par apmaksas dienu tiek uzskatīta diena, kad Apdrošinājuma ņēmējs veici bankas pārskaitījumu uz Apdrošinātāja Līgumā norādīto bankas kontu.
5. PAKALPOJUMA IZPILDE UN PIEŅEMŠANA 
5.1. Apdrošinājuma ņēmējs pieņem un paraksta piegādāto polisi, ja tā ir sagatavota atbilstoši Apdrošinātāja iepirkumā iesniegtajam piedāvājumam. Neatbilstības gadījumā Apdrošinājuma ņēmējs atgriež neatbilstošās polises Apdrošinātājam, pretenzijā norādot konstatētās neatbilstības. Apdrošinātājs veic izmaiņas un neatbilstošo polisi apmaina pret atbilstošām 2 (divu) darba dienu laikā no pretenzijas saņemšanas dienas.
5.2. Apdrošināšanas polisi, kā arī visas tās izmaiņas un papildinājumus paraksta Apdrošinātājs un Apdrošinājuma ņēmējs 2 (divos) eksemplāros, pa vienam eksemplāram katrai no Pusēm.
5.3. Ja polise ir nozagta, nozaudēta, gājusi bojā vai sabojāta, Apdrošinājuma ņēmējs iesniedz Apdrošinātājam rakstveida iesniegumu ar lūgumu izsniegt apdrošināšanas polises dublikātu. Apdrošinātājs 2 (divu) darba dienu laikā izsniedz polises dublikātu.  
5.4. Apdrošinātājam ir jānodrošina Apdrošinājuma ņēmējam iespēja attālināti pieteikt apdrošināšanas gadījumu informāciju sniedzot pa telefonu, aizpildot pieteikumu tiešsaistē internetā, nosūtot pieteikumu pa faksu vai e-pastu.  Apdrošinājuma ņēmējs par iestājušos apdrošināšanas gadījumu informē Apdrošinātāju  ne vēlāk kā 5 (piecu) darba dienu laikā no tā konstatēšanas brīža. 
6. PUŠU TIESĪBAS UN PIENĀKUMI
6.1. Apdrošinājuma ņēmējs:
6.1.1. Pirms pakalpojuma sākuma nodrošina Apdrošinātāju ar nepieciešamo informāciju Pakalpojuma veikšanai;
6.1.2. Nodrošina Apdrošinātājam iespēju bez kavēšanās sākt un veikt Pakalpojuma izpildi;
6.1.3. Samaksā par Pakalpojumu Līgumā noteiktajā kārtībā;
6.1.4. Līgumā noteiktajā kārtībā paziņo Apdrošinātājam par apdrošināšanas gadījuma iestāšanos;
6.1.5. Pēc Apdrošinātāja rakstveida pieprasījuma apņemas iesniegt visus viņa rīcībā esošos dokumentus, kas pamato apdrošināšanas gadījuma iestāšanās faktu un izraisītos zaudējumus. 
6.1.6. Pilda citas ar Līgumu uzņemtās saistības;
6.2. Apdrošinātājs: 
6.2.1. Ar saviem resursiem sniedz Apdrošinājuma ņēmējam kvalitatīvu un Līguma noteikumiem atbilstošu pakalpojumu;
6.2.2. Pakalpojuma izpildē atbild par Līguma un spēkā esošo normatīvo aktu, kas attiecas uz Pakalpojuma izpildes kārtību un kvalitāti, ievērošanu;
6.2.3. Pēc Apdrošinājuma ņēmēja pieprasījuma sniedz objektīvi nepieciešamo informāciju, kas ir Apdrošinātāja rīcībā un ir saistīta ar Līguma izpildi;
6.2.4. Garantē, ka Līguma darbības laikā ir spēkā esoša atļauja (licence) sniegt Pakalpojumu;
6.2.5. Apņemas izmaksāt apdrošināšanas atlīdzību Līgumā, apdrošināšanas Polisē, Tehniskajā piedāvājumā un apdrošināšanas noteikumos noteiktajos gadījumos, apmēros un kārtībā;
6.2.6. Apdrošinātājam ir pienākums pierādīt jebkurus apstākļus, kas to atbrīvo no Līgumā noteiktajām saistībām izmaksāt apdrošināšanas atlīdzību;
6.2.7. apņemas iepazīties un iepazīstināt savā pakļautībā esošos darbiniekus, partnerus, t.sk. apakšuzņēmējus, ar informatīvo materiālu “Informācija par darba vides riska faktoriem, darba drošības un ugunsdrošības prasībām”, kurš pieejams Apdrošinājuma ņēmēja tīmekļa vietnē http://www.stradini.lv/lv/content/informacija-par-darba-vides-riska-faktoriem-darba-drosibas-un-ugunsdrosibas-prasibam, ievērot un nodrošināt tajā noteikto prasību ievērošanu. Apdrošinātājs ir atbildīgs par noteikto prasību pārkāpumu rezultātā Apdrošinājuma ņēmēja, trešajām personām vai Apdrošinājuma ņēmējam pašam radītiem zaudējumiem un apņemas tos atlīdzināt;
6.2.8. apņemas iepazīties un iepazīstināt savā pakļautībā esošos darbiniekus, pārstāvjus partnerus, t.sk. apakšuzņēmējus ar informatīvo materiālu “Informācija par Slimnīcas pretkorupcijas politiku”, kurš pieejams Apdrošinājuma ņēmēja tīmekļa vietnē https://stradini.lv/sites/default/files/editor/1.piel_Info_par_pretkorupc_politiku_SADARB_PARTNERIEM.pdf, ievērot un nodrošināt tajā noteikto prasību ievērošanu attiecībā uz korupcijas un interešu konflikta novēršanu. Apdrošinātājs ir atbildīgs par noteikto prasību pārkāpumu rezultātā Apdrošinājuma ņēmējam vai trešajām personām radītiem zaudējumiem un apņemas tos atlīdzināt;
6.2.9. garantē un nodrošina, ka atbilstoši Nacionālās drošības likuma 22.2 panta 3.2 daļā noteiktajam Pakalpojuma izpildē netiek un netiks piesaistītas personas, kuras ir Krievijas Federācijas vai Baltkrievijas Republikas pilsoņi. Izpildītājam ir pienākums nekavējoties rakstveidā informēt Pasūtītāju par jebkādiem apstākļiem, kas var radīt šī nosacījuma pārkāpuma risku, kā arī pēc Pasūtītāja pieprasījuma nodrošināt pierādījumus par piesaistīto personu atbilstību šim nosacījumam. Šis Līguma punkta nosacījuma pārkāpums uzskatāms par būtisku līguma saistību pārkāpumu, un Pasūtītājs ir tiesīgs vienpusēji izbeigt Līgumu un aprēķināt līgumsodu 10 % apmērā no Līguma summas;
6.2.10. Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
7. PUŠU ATBILDĪBA
7.1. Puses ir atbildīgas par Līguma izpildi. Puse, kas vainojama Līguma noteikumu neievērošanā atlīdzina tā vainas dēļ otrai Pusei noradītos zaudējumus.
7.2. Gadījumā, ja Apdrošinājuma ņēmējs neievēro Līgumā noteikto Pakalpojuma apmaksas termiņu, Apdrošinātājs ir tiesīgs aprēķināt Apdrošinājuma ņēmējam līgumsodu 0,5 % (nulle, pieci procenti) apmērā no termiņā neapmaksātās summas par katru nokavēto dienu, bet ne vairāk kā 10% (desmit procenti) no termiņā neapmaksātās summas. 
7.3. Par Līgumā un tā pielikumos noteikto termiņu neievērošanu, Apdrošinājuma ņēmējs ir tiesīgs aprēķināt Apdrošinātājam līgumsodu 0,5 % (nulle, pieci procenti) apmērā no Apdrošināšanas prēmijas summas par katru nokavēto dienu, bet kopsummā ne vairāk kā 10% (desmit procenti) no Apdrošināšanas prēmijas summas. 
7.4. Gadījumā, ja Apdrošinātājs atkārtoti sniedz Pakalpojumu neatbilstoši Līguma noteikumiem, par ko ir nosūtīta pretenzija Apdrošinātājam, un Apdrošinātājs nav šādu pārkāpumu novērsis 5 (piecu) dienu laikā no šādas pretenzijas saņemšanas, Apdrošinātājs maksā Apdrošinājuma ņēmējam līgumsodu 1% (viens procents) apmērā no Apdrošināšanas prēmijas summas. 
7.5. Katras Līgumā minētās Apdrošinājuma ņēmējam pienākošās summas, t.sk. apdrošināšanas atlīdzības, izmaksāšanas termiņa nokavējuma gadījumā, Apdrošinātājs maksā Apdrošinājuma ņēmējam līgumsodu 0,5 % (nulle, pieci procenti) apmērā no savlaicīgi nesamaksātās summas par katru nokavēto dienu, bet ne vairāk kā 10 % (desmit procenti) apmērā no kavētā maksājuma summas. 
7.6. Līgumsoda samaksa neatbrīvo Puses no Līguma saistību tālākas izpildes. 
7.7. Līguma ietvaros aprēķināto līgumsodu Puse samaksā otrai pusei 10 (desmit) dienu laikā no rēķina par līgumsodu nosūtīšanas dienas.
7.8. Apdrošinājuma ņēmējam ir tiesības, 3 (trīs) darba dienas iepriekš brīdinot par to Apdrošinātāju, ieskaita kārtībā samazināt maksājamo naudas summu par Pakalpojumu tādā apmērā, kāda ir Līgumā noteiktajā kārtībā aprēķinātais līgumsods Apdrošinātājam. 
7.9. Puses apņemas neveikt koruptīvas darbības, un savā darbībā ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. 
8. LĪGUMA GROZĪŠANA UN IZBEIGŠANAS KĀRTĪBA
8.1. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Pakalpojuma kvalitāti un Pakalpojuma veikšanas laiku.
8.2. Pusēm savstarpēji vienojoties ir iespējami Līguma grozījumi. Līguma grozījumi noformējami rakstiski. Pieļaujami tikai tādi Līguma grozījumi, kas izdarīti, ievērojot Publisko iepirkumu likuma 61. pantu. 
8.3. [bookmark: _Hlk351455]Puses var izbeigt Līgumu pirms Līguma termiņa beigām, Pusēm savstarpēji rakstiski vienojoties. 
8.4. [bookmark: _Hlk351488][bookmark: _Hlk351506]Apdrošinājuma ņēmējam ir tiesības vienpusēji izbeigt Līgumu bez Apdrošinātāja piekrišanas, par to 20 (divdesmit) dienas iepriekš rakstiski brīdinot Apdrošinātāju, ja: 
8.4.1. Apdrošinātājs pakalpojumu veicis nekvalitatīvi vai Līguma noteikumiem neatbilstoši, par ko Līgumā noteiktajā kārtībā Apdrošinājuma ņēmējs ir sastādījis un nosūtījis pretenziju Apdrošinātājam un tas nav šādu pārkāpumu novērsis 5 (piecu) dienu laikā no šādas pretenzijas saņemšanas;
8.4.2. Apdrošinātājam beidzas un netiek pagarinātas atļaujas (licences) derīguma termiņš;
8.4.3. Tiek pasludināts Apdrošinātāja maksātnespējas process vai tiek uzsākts Apdrošinātāja likvidācijas process;
8.5. Ja Apdrošinājuma ņēmējs pirms termiņa izbeidz Līgumu saskaņā ar Līguma 8.4.1.-8.4.3.punktu, tam ir tiesības pieprasīt Apdrošinātājam maksāt līgumsodu 10% (desmit procenti) apmērā no Apdrošinājuma prēmijas cenas.
8.6. Apdrošinātājam ir tiesības vienpusēji izbeigt Līgumu bez Apdrošinājuma ņēmēja piekrišanas, rakstiski brīdinot Apdrošinājuma ņēmēju 20 (divdesmit) dienas iepriekš, ja Apdrošinājuma ņēmējs neievēro Līgumā noteikto Pakalpojuma apmaksas termiņu vai rupji pārkāpj citus Līguma noteikumus, un nav šādu pārkāpumu novērsis 5 (piecu) dienu laikā no šādas pretenzijas saņemšanas. 
8.7. Līgumā noteiktajos gadījumos Līgums un uz tā pamata izsniegtās apdrošināšanas polises uzskatāmi par izbeigtiem 7. (septītajā) dienā pēc Pušu paziņojuma par Līguma izbeigšanu nosūtīšanas dienas. 
8.8. Ja Apdrošinājuma ņēmējs izbeidz Līgumu Līgumā noteiktajā kārtībā, tad Apdrošinātājs, 30 kalendāro dienu laikā no paziņojuma par līguma izbeigšanu saņemšanas dienas, aprēķina atmaksājamo neizmantotās Prēmijas daļu un pārskaita to Apdrošinājuma ņēmējam uz Līgumā norādīto bankas kontu. Prēmijas neizmantoto daļu aprēķina proporcionāli atlikušajam Polises darbības laikam, aprēķinot atmaksājamo neizmantotās Prēmijas daļu, Apdrošinātājs neietur izdevumus par administratīvajām izmaksām, kas attiecināmas uz minēto aprēķinu veikšanu. 
8.9. Pusei ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Pusi, ja Līgumu nav iespējams izpildīt tādēļ, ka kādai no Pusēm ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Izbeidzot Līgumu šajā punktā paredzētajā gadījumā Pusēm netiek aprēķināti zaudējumi, piemērots līgumsods, soda nauda, nokavējuma procenti vai citi tamlīdzīgi maksājumi.
9. NEPĀRVARAMA VARA
9.1. Puses ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puses nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks u.tml.
9.2. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējam radušies.
9.3. Ja nepārvaramas varas apstākļi turpinās ilgāk par 30 (trīsdesmit) dienām, katrai no Pusēm ir tiesības vienpusēji atkāpties un pārtraukt Līgumu. Šajā gadījumā neviena no Pusēm nav atbildīgs par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
10. PERSONAS DATU AIZSARDZĪBA
10.1. Puses vienojas par šādiem fizisko personas datu aizsardzības noteikumiem: 
10.1.1. Apdrošinātājs apstrādā šādus Apdrošinājuma ņēmēja kā pārziņa rīcībā esošos fizisko personu datus: vārds, uzvārds, personas kods;
10.1.2. Apdrošinātājs Līguma ietvaros uzskatāms par pārzini;
10.1.3. Apdrošinātājs, veicot datu apstrādi nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
10.1.4. Apdrošinātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz  Apdrošinātāja darbiniekiem. Apdrošinātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Apdrošinātāja darbinieku darba līgumos);
10.1.5. Apdrošinātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Apdrošinātāja no Apdrošinājuma ņēmēja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Apdrošinājuma ņēmēja rakstveida piekrišanas saņemšanas;
10.1.6. pēc Apdrošinājuma ņēmēja pieprasījuma Apdrošinātājs sniedz Apdrošinājuma ņēmējam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Apdrošinātājs;
10.1.7. fizisko personu datu obligāto tehnisko aizsardzību Apdrošinātājs īsteno ar fiziskiem un loģiskiem aizsardzības līdzekļiem, nodrošinot:
10.1.7.1. aizsardzību pret fiziskās iedarbības radītu fizisko personu datu apdraudējumu;
10.1.7.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
10.1.7.3. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
10.1.8. Apdrošinātājam Līguma izpildes laikā ir aizliegts piesaistīt apakšuzņēmējus Apdrošinājuma ņēmēja fizisko datu apstrādei bez Apdrošinājuma ņēmēja rakstveida saskaņojuma saņemšanas;
10.1.9. Apdrošinājuma ņēmējam ir tiesības bez iepriekšēja brīdinājuma uzdod Apdrošinātājam apturēt fizisko personu datu apstrādi, ja tai rodas šaubas par fizisko personu datu apstrādes atbilstību normatīvo aktu prasībām. Šāds Apdrošinājuma ņēmēja rīkojums no Apdrošinātāja puses ir izpildāms nekavējoties;
10.1.10. Pēc Līguma termiņa izbeigšanās, Apdrošinātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem, ja vien normatīvie akti neparedz savādāk;
10.1.11. Apdrošinātājs apņemas kompensēt Apdrošinājuma ņēmēja visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Apdrošinātāja darbības vai bezdarbības rezultātā.
11. NOBEIGUMA NOTEIKUMI
11.1. Jautājumus, kas Līgumā nav atrunāti, Puses risina atbilstoši Latvijas Republikā spēkā esošajos normatīvajos aktos noteiktai kārtībai.
11.2. Strīdi, kas Pusēm rodas, izpildot Līgumu, tiek risināti pārrunu ceļā, bet, ja vienošanos panākt nevar, tad jebkurš strīds, nesaskaņa vai prasība, kas saistīti ar Līgumu, tā izbeigšana, grozīšanu vai spēkā esamību, tiek risināti Latvijas Republikas tiesā, saskaņā ar Latvijas Republikā spēkā esošajiem normatīvajiem aktiem.
11.3. Ja rodas pretrunas starp apdrošināšanas polisi vai tās pielikumiem un Līgumu (tai skaitā Tehnisko piedāvājumu – pielikums Nr.1), tad tiek piemērots Līgumā (tai skaitā Tehniskajā piedāvājumā) noteiktais.
11.4. Jebkādu papildu ierobežojumu noteikšana, kas pasliktina Tehniskajā specifikācijā noteiktās prasības, nav pieļaujama.
11.5. Puses paziņo par savu rekvizītu (nosaukums, adrese, bankas konta numurs) izmaiņām 3 (trīs) darba dienu laikā.
11.6. Puses ar saviem parakstiem apliecina, ka tām ir saprotams Līguma saturs, nozīme un sekas. Puses ir izlasījušas Līgumu un tas ietver Pušu pilnīgu vienošanos, un to nevar grozīt citādi kā tikai ar rakstveida vienošanos, kuru Puses paraksta un kura kļūst par Līguma neatņemamu sastāvdaļu.
11.7. Ja kāds no Līguma noteikumiem zaudē juridisko spēku, tas neietekmē pārējos noteikumus.
11.8. Apdrošinājuma ņēmēja par Līguma saistību izpildes kontroli atbildīgā persona: ________________, kontakttālrunis:____________, e-pasts:____________, kuram ir noteikti šādi pienākumi:
11.8.1. kontrolēt Līguma saistību izpildi;
11.8.2. iesniegt pieteikumu par apdrošināšanas gadījumu;
11.8.3. saskaņot Apdrošinātāja iesniegto rēķinu.
11.9. Apdrošinātāja par Līgumā noteikto Pakalpojuma izpildi atbildīgā persona: _______________, kuram ir noteikti šādi pienākumi:
11.9.1. sniegt Apdrošinājuma ņēmējam nepieciešamo informāciju par pieteikuma sagatavošanu un izskatīšanu, kā arī jebkuru citu ar līguma izpildi saistīto informāciju;
11.9.2. Izrakstīt rēķinu.
11.10. Līgums ar tā pielikumiem sastādīts latviešu valodā kopā uz ___ (_________) lapām un parakstīts ar drošu elektronisku parakstu un tam ir juridisks spēks. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
11.11. Līgumam pievienoti šādi pielikumi, kas ir  tā neatņemamas sastāvdaļas:[footnoteRef:5] [5:  Var tikt precizēts slēdzot līgumu.] 

11.11.1. Līguma 1.pielikums - Tehniskais piedāvājums;
11.11.2. Līguma 2.pielikums - Finanšu piedāvājums;

12. PUŠU REKVIZĪTI UN PARAKSTI

